****

**Előterjesztés**

**Sióagárd Község Önkormányzata Képviselő-testületének**

**2014. március 25. napján tartandó ülésére**

*4. számú napirend*

**Tárgy: Sióagárd község 2014. évi nemzetközi kapcsolatainak megtárgyalása**

**Előterjesztő és előadó: Háry János polgármester**

**Az előterjesztést készítette: Háry János polgármester**

**Tisztelt Képviselő-testület!**

Sióagárd Község Önkormányzata hosszú évek óta partnerkapcsolatot épít Malschwitz és Gromadka településekkel. Az éves programok kölcsönös látogatásban testesülnek meg, melynek során a településeken élők baráti kapcsolatai egyre szélesednek.

Javasolom, hogy ebben az évben a látogatások úgy történjenek, hogy Malschwitzba a sióagárdi küldöttség az adventi időben utazzon az elmúlt évekhez hasonlóan, Gromadkába pedig az onnan érkező meghívás időpontjában látogasson a sióagárdi delegáció.

A kapcsolatok kiszélesítése érdekében szeretnénk a szüreti napokra mindkét településről küldöttséget hívni és vendégül látni, melyhez pályázati források bevonását tervezzük. A pályázat benyújtásának feltételeiről a testületi ülésen tájékoztatom a tisztelt képviselőket.

Sióagárd, 2014. március 21.

Háry János sk.

 polgármester